צ'רלטון הסטון

בן חור".]]
צ'רלטון הסטון בתפקיד [[משה בסרט "עשרת הדיברות", 1956.]]
צ'רלטון הסטון (באנגלית: Charlton Heston; 4 באוקטובר 1923 - 5 באפריל 2008 בבוורלי הילס שבקליפורניה) היה שחקן קולנוע אמריקאי, זוכה פרס אוסקר ונשיא איגוד הרובאים הלאומי.

==ביוגרפיה==
===קריירת משחק===
נולד בשם ג'ון צ'ארלס קרטר באזור בלתי מיושב בין הפרבר אוונסטון לפרבר וילמט במדינת אילינוי שבארצות הברית למשפחה נוצרית-אפיסקופלית. כשהיה בן עשר התגרשו הוריו וזמן קצר לאחר מכן התחתנה אימו בשנית והוא קיבל את שם משפחתו של אביו החורג.

כבר כתלמיד תיכון החל להשתתף בהצגות בית הספר, ובזכות כישרון המשחק שלו קיבל מלגה לאוניברסיטת נורת'ווסטרן, אף היא באילינוי. ב-1944 עזב את הקולג' והתגייס לחיל האוויר האמריקאי. הוא שירת במשך שנתיים כקשר ותותחן במטוסי B-25.
ב-1948 עבר הסטון לניו יורק, שם החל לשחק במחזות בתיאטראות ברודוויי, בהם יוליוס קיסר, מקבת' ועוד. השתתף בהפקות טלוויזיה, שהיו אז בראשית דרכן. הסרט המקצועי הראשון בו שיחק היה "Dark City" (1950) ועם השנים ידע להתאים את עצמו לטעמים הפילמאיים המתחלפים כשהשתתף במערבונים, סרטי פשע, סרטי ראווה שבהם הוא בלט והפך לאחד מהמייסדים בז'אנר ואף הופיע לעיתים רחוקות בסרטי אסונות. הפריצה הקולנועית שלו הייתה בתפקיד מנהל הקרקס בסרט "The Greatest Show on Earth" (1952). לאחר מכן שיחק בתפקיד הראשי של משה בסרט עשרת הדיברות (1956) ולאחר מכן שיחק בסרטים היסטוריים נוספים, ביניהם בן חור ואל סיד. בנוסף, הוא זכור כיוחנן המטביל (בסרט "הסיפור הגדול ביותר שסופר אי פעם") וכגנרל צ'ארלס גורדון (בסרט "חרטום"), וכן כמפקד בחיל הנחתים האמריקני בסרט "55 יום בפקינג", העוסק במרד הבוקסרים. על משחקו כיהודה בן חור זכה בפרס אוסקר לשחקן הטוב ביותר בשנת 1959 (אחד מ-11 פרסי אוסקר בהם זכה הסרט). בשנים 1968–1974 שיחק במספר סרטי מדע בדיוני, הידוע בהם הוא קולונל ג'ורג' טיילור בסרט "כוכב הקופים". ב-1974 השתתף בסרט האסונות "נמל תעופה 1975".

בסך הכול הסטון הספיק לשחק ב-50 סרטי קולנוע, 10 מהם היו סרטי אסונות ופשע ואחרים סרטי קומדיה ודרמה. לצד שתי סדרות טלוויזיה בהן השתתף במהלך שנות השישים.

בשנת 1997 הסטון השתתף בתפקיד אורח בסדרה חברים בתפקיד עצמו (עונה 4 פרק 14).

===פעילות ציבורית===
במקביל להצלחה בקולנוע הסטון גם ניהל קריירה ציבורית שנויה במחלוקת שספגה לביקורת ולהדים רבים בעולם.

הסטון החל את דרכו הפוליטית בדעות שמאלניות ותמך בארגוני זכויות האזרח בשנות ה-50. בין השאר הצטרף למאבקו של מרטין לותר קינג והתנגד למלחמת וייטנאם. בשנות ה-80 שינה הסטון את דעתו, עזב את הדמוקרטים ועמדותיו החלו לנטות יותר ויותר לכיוון הימין. המהפך הברור ביותר התרחש בעמדתו לגבי אחזקת כלי נשק על ידי אזרחים כפי שמפורשת בתיקון השני לחוקת ארצות הברית - זכות שדרש להגביל בעבר אך עם המהפך החל להיות מתומכיה העיקריים. הוא כיהן שנים רבות כנשיא איגוד הרובאים הלאומי והיה מגדולי דובריהם.

ב-2003 העניק הנשיא ג'ורג' בוש לצ'רלטון הסטון את מדליית החירות הנשיאותית, עיטור הכבוד האזרחי הגבוה ביותר בארצות הברית.

==מותו==
החל מ-1998 סבל הסטון ממספר בעיות רפואיות קשות. הוא עבר ניתוח להחלפת האגן, אובחן כחולה בסרטן הערמונית ועבר הקרנות לטיפול במחלה ולבסוף, ב-2002, הודיע כי אובחנו אצלו סימנים למחלת אלצהיימר. מחלתו התקדמה במהירות ובריאותו הדרדרה, עד שלבסוף הסטון נפטר ב-5 באפריל 2008 בגיל 84.

==סרטים בכיכובו==

* שקרים אמיתיים (1994)
* מרדף שקוף (1995)
* עיר אפלה (1998)
* ההצגה הגדולה בתבל (1952)
* [[שמש ירוקה]] (1973)
* פוני אקספרס (1953)
* היגון והאקסטזה
* עשרת הדיברות (1956)
* בן חור (1959)
* אל סיד (1961)
* כוכב הקופים (1968)
* הג'ונגל העירום
* המלחמה הפרטית של מייג'ור בנסון
* עיר חשוכה
* נמל תעופה 1975
* רעידת אדמה
* מגע של רשע
* סודות המסדר
* 55 יום בפקינג
* חרטום
* האדמה הגדולה (1958)
*הסיפור הגדול ביותר שסופר אי פעם (1965)
* מספר אחד (1969)
* איש האומגה (1971)
* שמש ירוקה (1973)
* ארבעת המוסקטרים (1974)
* כלבים נגד חתולים (2001)

==קישורים חיצוניים==

* 
* 
* 
* 
* 
* 
* 

קטגוריה:שחקני קולנוע וטלוויזיה אמריקאים
קטגוריה:מקבלי מדליית החירות הנשיאותית
קטגוריה:זוכי אוסקר: השחקן הטוב
קטגוריה:זוכי אוסקר: פרסי כבוד
קטגוריה:זוכי פרס גילדת שחקני המסך - מפעל חיים
קטגוריה:זוכי פרס גלובוס הזהב: מפעל חיים
קטגוריה:מנחי האוסקר
קטגוריה:זוכי אוסקר: פרס ז'אן הרשולט לפעילות הומניטרית
קטגוריה:קצינים וחוגרים בחילות האוויר של צבא ארצות הברית
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים ממוצא קנדי
קטגוריה:זוכי פרס מרכז קנדי
קטגוריה:זוכי פרס פטל הזהב: שחקנים
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1923
קטגוריה:אמריקאים שנפטרו ב-2008